**Projektas**

**ŠILUTĖS RAJONO SAVIVALDYBĖS**

#### TARYBA

# SPRENDIMAS

**DĖL ŠILUTĖS RAJONO SAVIVALDYBĖS JAUNIMO REIKALŲ TARYBOS 2018 METŲ VEIKLOS ATASKAITOS PATVIRTINIMO**

2019 m. vasario d. Nr. T1-

Šilutė

Vadovaudamasi Vietos savivaldos įstatymo 6 straipsnio 8 punktu, Jaunimo politikos pagrindų įstatymo 5 straipsnio 1 dalimi ir Šilutės rajono savivaldybės tarybos 2013-11-28 sprendimo Nr. T1-936 „Dėl Šilutės rajono savivaldybės jaunimo reikalų tarybos sudarymo ir nuostatų patvirtinimo“ 8.7. papunkčiu, Šilutės rajono savivaldybės taryba n u s p r e n d ž i a:

Patvirtinti Šilutės rajono savivaldybės jaunimo reikalų tarybos 2018 metų veiklos ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Sigitas Šeputis Virgilijus Pozingis Rasa Žemailienė

2019-02- 2019-02-06 2019-02-01

Arvydas Bielskis

2019-02-05

Vita Stulgienė

2019-02-04

Parengė

Rimantė Čiutienė

2019-02-01

P:\Tarybos\_projektai\_2011-2018\2019 metai\Vasario-21\SVI01VK.docx

PATVIRTINTA

Šilutės rajono savivaldybės tarybos

2019 m. vasario d.

sprendimu Nr. T1-

**ŠILUTĖS RAJONO SAVIVALDYBĖS JAUNIMO REIKALŲ TARYBOS 2018 M. VEIKLOS ATASKAITA**

**I SKYRIUS**

**ŠJRT SUDARYMAS IR TIKSLAI**

2018 metais dirbo 2015 m. spalio 29 d. Šilutės rajono savivaldybės tarybos sprendimu Nr. T1-93 patvirtina Šilutės rajono savivaldybės jaunimo reikalų taryba (toliau – ŠJRT).

ŠJRT tikslai yra: bendradarbiaujant su Šilutės rajono savivaldybės jaunimo reikalų koordinatoriumi, padėti įgyvendinti Savivaldybės funkcijas jaunimo politikos įgyvendinimo srityse, numatytose Lietuvos Respublikos jaunimo politikos pagrindų įstatyme bei kituose teisės aktuose, koordinuoti Savivaldybės jaunimo politikos įgyvendinimą, užtikrinti jaunų žmonių dalyvavimą, sprendžiant Savivaldybės jaunimo politikos klausimus, stiprinti bendradarbiavimą tarp Savivaldybės institucijų ar įstaigų ir jaunimo bei su jaunimu dirbančių organizacijų.

ŠJRT sudaro 12 asmenų: Tomas Budrikis - Savivaldybės tarybos narys (Jaunimo reikalų tarybos pirmininkas), Ričardas Stonkus - Savivaldybės tarybos narys, Genovaitė Kimbrienė - Savivaldybės tarybos narė, Jurgita Skobienė - Kultūros skyriaus vyriausioji specialistė, Vida Kubaitienė - Švietimo skyriaus vyriausioji specialistė, Modestas Rauktys – Ūkio skyriaus vyriausiasis specialistas, Ričardas Čaikys - asociacijos „Pamario jaunimas“ atstovas, Rimvydas Petrauskis –Šilutės atviros jaunimo erdvės jaunimo darbuotojas, Donatas Jaunius - Šilutės šaulių kuopos atstovas, Dalia Bardauskienė - Šilutės rajono savivaldybės F. Bajoraičio viešosios bibliotekos atstovė, Laimondas Taroza – Šilutės r. Kintų pagrindinės mokyklos atviros jaunimo erdvės atstovas, Rimantė Macijauskaitė - Šilutės rajono mokinių tarybos atstovė.

**II SKYRIUS**

**ŠJRT VEIKLA**

2018 m. ŠJRT posėdžiavo 7 kartus. 3 trys posėdžiai išvažiuojamieji. ŠJRT lankėsi Kelmės, Skuodo, Tauragės savivaldybėse, kuriose susitiko su Jaunimo reikalų tarybos nariais ir diskutavo apie Jaunimo politiką, bendradarbiavimo galimybes, bendrus projektus, renginius. Sulaukta atsakomojo vizito iš Kelmės rajono savivaldybės. Kelmės rajono savivaldybės jaunimas dalyvavo Šilutės atviros jaunimo erdvės organizuotame renginyje „Jaunimo diena“.

ŠJRT nariai dalyvavo šių komisijų, darbo grupių veiklose: „Lietuvininkų vilties“ premijos komitite, Šilutės rajono savivaldybės jaunimo programos projektų vertinimo komisijoje, Vaiko gerovės komisijoje, Sporto tarybos posėdžiuose, Narkotikų kontrolės komisijoje, Kovos su prekyba žmonėmis komisijoje ir Šilutės miesto šventės organizacinėje grupėje.

2018 metais Jaunimo programai skirta 11 000 eurų (2017 m. buvo skirta 9 000 eurų). Finansuoti 9 projektai. Jaunimo programos lėšų padidėjimas leidžia daugiau lėšų skirti įvairesnėms jaunimo veikloms. Nuo 2018 m. spalio 1 d. Šilutės atviroje jaunimo erdvėje patvirtintas pilnas jaunimo darbuotojo etatas (iki 2018 m. spalio 1 d. buvo 0,25 etato). Atvira jaunimo erdvė dirba kiekvieną darbo dieną nuo 15.00 val. iki 20.00 val. (iki 2018 m. spalio 1 d. dirbo tik du kartus per savaitę). 2018 m. liepos 19 d. Šilutės atviroje jaunimo erdvėje lankėsi Socialinių reikalų komiteto nariai, kurie domėjosi erdvės vykdomomis veiklomis, įgyvendinamais projektais, problemomis.

Šilutės rajono savivaldybėje lankėsi LR Socialinės apsaugos ir darbo ministerijos viceministras Eitvydas Bingelis ir Jaunimo reikalų departamento prie Socialinės apsaugos ir darbo ministerijos direktorius Jonas Laniauskas. Susitikimo metu aptarti rajono jaunimo politikos prioritetai, Jaunimo savanoriška tarnyba. Po oficialaus vizito vyko susitikimas su jaunimo organizacijų, su jaunimu dirbančių organizacijų atstovais.

Inicijuotas Visuotinis jaunimo, su jaunimu dirbančių organizacijų susirinkimas dėl naujo nario delegavimo į ŠJRT.

ŠJRT nariai svarstė Jaunimo reikalų departamento bei Socialinės apsaugos ir darbo ministerijos savivaldybėms nustatytus Jaunimo politikos prioritetus 2019 metams: Jaunimo savanoriškos tarnybos modelio įgyvendinimas; darbo su jaunimu formų plėtros ir kokybės užtikrinimas; jaunimo įgalinimo ir įtraukimo į pilietinę veiklą galimybių kūrimas ir plėtra. Teikė siūlymus Šilutės rajono savivaldybės 2019-2021 metų strateginiam veiklos planui. ŠJRT narai bendradarbiaudami su mero institucija ir administracija ieško galimybių įsteigti Atvirą jaunimo centrą Šilutės mieste. Tokia galimybė atsirastų renovavus Šilutės kultūros ir pramogų centrą. Atviro jaunimo centro steigimas numatytas ir Šilutės rajono savivaldybės 2015-2024 metų strateginiame plane.

ŠJRT nariai dalyvavo konsultacijoje, kurią vedė Mantas Zakarka. Konsultacijos metu Jaunimo reikalų tarybos nariai diskutavo apie jaunimo įtraukimą į sprendimų priėmimą, kaip gerinti tarybos veiklą, veiklų viešinimą, ieškojo jaunimo problemų sprendimo būdų. Taip pat dalyvavo Žemaitijos regioninėje jaunimo konferencijoje „Jungtinės pajėgos jaunimui“, kurios metu parengta bendra 10 savivaldybių rezoliucija, kurią pasirašyti bus kviečiami Žemaitijos regiono savivaldybių merai. Tikimasi, kad rezoliucijos pasirašymas atkreips politikų dėmesį į jaunimo problemas ir jaunimo politika savivaldybėse taps prioritetine sritimi.

ŠJRT nariai dalyvavo jaunimo organizuojamuose renginiuose, domėjosi, kaip vykdomi jaunimo programos projektai bei prisidėjo prie tyrimų, susijusių su jaunimu, vykdymo, atsižvelgė į jaunimo išreikštas problemas ir pastabas.

**III SKYRIUS**

**ŠJRT VEIKLOS VIEŠINIMAS**

Informacija apie ŠJRT nuostatus, darbo reglamentą, jos sudėtį, posėdžių darbotvarkes ir jų nutarimus, viešinama savivaldybės interneto svetainėje www.silute.lt skiltyje „Jaunimas” → „Jaunimo reikalų taryba“.

Taip pat aktuali informacija talpinama socialinio tinklo „Facebook“ puslapyje „Šilutės rajono jaunimas“. „Facebook“ grupėse: „Pamario jaunimas“; „Stubrių jaunimas“; „Kintų pagrindinės mokyklos daugiafunkcis centras“. Esant poreikiui ŠJRT veikla gali būti viešinama ir vietinėje spaudoje. 2019 metais vietinėje spaudoje buvo išspausdinti 4 straipsniai apie SJRT veiklą.

**IV SKYRIUS**

**IŠVADOS IR PASIŪLYMAI**

Apibendrinant, galima teigti, jog jaunimo situacija rajone kiekvienais metais gerėja, atsižvelgiama į jaunimo norus ir iniciatyvas. Bandoma jaunimo atstovus įtraukti į sprendimų priėmimą, tačiau tai pavieniai atvejai. Jaunimo atstovai nėra įtraukiami į įvairių sprendimų priėmimą kaip pavyzdžiui į darbo grupes, kuriose svarstomi klausimai dėl įvairių laisvalaikio zonų ar erdvių sutvarkymo ir pan. ŠJRT nariams trūksta žinių apie Jaunimo reikalų tarybos paskirtį, veiklą, svarstomus klausimus. Tad ŠJRT nariams reikalingi mokymai.

* Įtraukti jaunimo atstovus į įvairių komisijų, komitetų veiklą.
* Dalyvauti mokymuose/konsultacijose (2019 metais bus naujai formuojama ŠJRT).
* Teikti pasiūlymus Savivaldybės tarybai, administracijai dėl rengiamų teisės aktų projektų, susijusių su jaunimo politika.
* Bendradarbiavimas su kitų savivaldybių Jaunimo reikalų tarybomis.
* Bendradarbiavimas su kitomis institucijomis, kurios susijusios su Jaunimo politikos įgyvendinimu Šilutės rajono savivaldybėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**„DĖL ŠILUTĖS RAJONO SAVIVALDYBĖS JAUNIMO reikalų tarybos 2017 metų veiklos ataskaitos patvirtinimo“ projekto**

2019-02-01

Šilutė

|  |
| --- |
| **1. Parengto projekto tikslai ir uždaviniai.** |
| Patvirtinti Šilutės rajono savivaldybės jaunimo reikalų tarybos 2018 metų veiklos ataskaitą (pridedama). |
| **2. Kaip šiuo metu yra sureguliuoti projekte aptarti klausimai.**  Sprendimo projektas parengtas vadovaujantis Vietos savivaldos įstatymo 6 straipsnio 8 dalimi, Jaunimo politikos pagrindų įstatymo 5 straipsnio 1 dalimi ir Šilutės rajono savivaldybės tarybos 2013-11-28 sprendimo Nr. T1-939 „Dėl Šilutės rajono savivaldybės jaunimo reikalų tarybos sudarymo ir nuostatų patvirtinimo“ 8.7. punktu. |
| Pagal Jaunimo reikalų tarybos nuostatus, vieną kartą metuose, JRT teikia ataskaitą Savivaldybės tarybai. Ataskaitoje atsispindi JRT veiklos, pasiekti rezultatai, pateikti siūlymai kaip būtų galima gerinti jaunimo politiką rajone. |
| **3. Kokių pozityvių rezultatų laukiama.** |
| Užtikrintas Šilutės rajono savivaldybės jaunimo reikalų tarybos veiklos viešumas. Politikai ir visuomenė supažindinta su veiklomis ir pasiektais rezultatais. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nėra. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus būtina pakeisti, priėmus teikiamą projektą.** |
| Nėra. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Nėra. |
| **8. Projekto autorius ar autorių grupė.** |
| Švietimo skyriaus vyriausioji specialistė Rimantė Čiutienė ir Jaunimo reikalų tarybos pirmininkas Tomas Budrikis. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.** |
| Jaunimo reikalų tarybos 2018 metų veiklos ataskaita. |
| **10. Kiti, autorių nuomone, reikalingi pagrindimai ir paaiškinimai.** |
| Jaunimo reikalų taryba pritarė pateiktai ataskaitai. |

Švietimo skyriaus vyriausioji specialistė Rimantė Čiutienė